Aarhuus Stifts-Tidende, 1831-07-14
J Gothenborgs Skjærgaard, paa en af de mindre Øer, som danne den yderste Række af den sydligste Øeklynge, een Miil fra det nærmeste Punkt paa Fastlandet, Langegrund, og omringet af større og mindre Øer, der give fuldkommen Tryghed mod Vinde, ligger Känso, en gold Klippe, som menneskelig Flid dog har vidst at danne til et ikke ubehageligt Opholdsted for Dem, som enten Kaldsforretninger eller Skjæbnen byde der at søge Tilflugt. Paa den nordøstlige Kant af Øen har Naturen dannet en Jnddybning eller Havn, hvor Qvarantaine=Husene m. mere anlagte paa 4 tildeels af Kunsten dannede Holme, der strække sig i lige Linie fra de 2de yderste fremspringende Klipper, som indslutte Havnen. Naar et Skib kommer til Qvarantainen, bliver der forelagt Skipperen og Styrmanden nogle Spørgsmaale med Hensyn til Stedet, hvorfra Skibet kommer, indehavende Ladning, Sundhedstilstand, m. m. Naar de paa Samvittighed have besvaret disse Spørgsmaale, rækkes dem med en lang Jernstang et trykt Exemplar af de samme Spørgsmaale, som de maae besvare skriftligt; Skipperen maa derpaa aflevere sine Skibs papirer, m. m., og, om Sygdom er ombord, tillige Log bog og Søkort, hvilket alt han først dypper i Eddike og lægger det i en Blikkasse, der med en Jernstang modtages af Qvarantaine=Betienten, der dypper dem i Vand, og bringer dem til Land, udtager med Voxdugshandsker, og med en Jerntang Papirerne, opper dem paany i Eddike, og tørrer dem. Nu begiver Lægen sig til Skibet, lader fra Baaden Mandskabet opraabe og udspørge hver Enkelt. Qvarantaine-Commissionen bestemmer nu hvad der skal foretages med Skibet. At give urigtigt Svar, fordølge Dokumenter eller Varer straf ses efter Omstændighederne. Naar Skibet er gaaer tilankers, borttages alle Baade, som indlægges i Baadehavnen, alle Luger aabnes, undtagen naar Mandskabet sover, og Skibet renses, Alt efter Qvarantaine Commissionens nærmere Bestemmelse. Befindes nogen Pestsyg ombord, flyttes han fra Skibet til Sygehuset, efter at Haarene ere tæt afklippede, Hoved og Ansigt vadskede med Eddike eller Søvand, den Syge i sin Køie bragt fra Skibet ned i Baaden, og ført i denne ind under Sygehuset, hvorpaa han med en Maskine heises op af Baaden og ind i et Badeværelse, hvor han, uden at berøres med Hænderne, nedsænkes med Køie og Klæder i Badekarret. Under Badningen løsnes med skjærende Redskaber og Kroge, Klæderne fra Kroppen, saa at den Syge efter 1015. Minuters Forløb kan optages, hvorpaa han aftørres og gnides med Eddike, og bringes til Sygeværelset. Tre Gange dagligt røges den Syge og de Klæder m. m., som han har benyttet. Døer Nogen i Sygehuset af smitsom Sygdom, nedsænkes han med sine Klæder paa et dertil bestemt Sted i Havet. - Varer undergaae forskjellig Behandling efter deres forskjellige Beskaffenhed. Huder og andre Varer, der ikke lide af Søevand, nedsænkes i dette ved Siden af Skibet, ophænges til Afdrypning og Luftning paa Dækket, hvorpaa de bringes til Qvarantaine pladsen, hvor de siden behandles med Børstning, Saltvand m.m., og ophænges i Magasinerne. Om Dagen staae Lugerne aabne, om Natten ere de til lukkede, og der røges. Efter saaledes at være behandlede i 5 til 6 Dage, neddyppes de paa ny i Havet, og tørres. Uldballer nedsænkes i Havet, forblive der nogle Timer, optages, afdryppe paa Dækket, hvilket befordres ved tjenlige Redskaber; hvorpaa de paany nedsænkes, optages efter et Par Timers Forløb, og, naar det meste af Vandet er afdryppet, bringes til Magasinerne, hvor Ulden luftes og halvtørres, ved Lufttræk. Efter Omstændighederne gjentages disse Operationer. Med Fjær, Silke, Bomuld, Sække og Maatter er Fremgangsmaaden den samme.